Дон Диабло
Don Diablo е холандски DJ, продуцент и манекен. За музиката му е характерно уникално съчетание от разнообразни стилове – хаус, пънк, брейкбийт и рок. След като започва кариерата си през 2002 с партита в английския клуб „Passion“, той започва все по-често да има участия в едни от най-големите световни клубове от ранга на Ministry of Sound, Lowlands, ElectroNation, Dancevalley и др. Успехът му не е само на територията на Англия и Холандия – Don Diablo има участия и в Австралия, Япония, Бразилия, Израел и др. Като DJ Don Diablo издава много компилации с ремикси. Малко след излизането си тези албуми привличат вниманието на 3FM – една от най-големите радиостанции в Холандия, които го канят да води шоу всяка съботна вечер. Последната издадена негова компилация е „Sellout Sessions 01“, която съдържа парчета на Moby, Арманд ван Хелдън, HARD-Fi и др, а също и няколко собствени.

Паралелно с работата си като DJ, Don Diablo е и продуцент на музика. Издал е над 60 сингъла за различни лейбъли и в различни жанрове. През 2004 издава и първия си албум с Universal Records – „2Faced“, Първите два сингъла от албума „Useless“ и „Fade Away“, към които има и заснети клипове все имат успехи и в Билборд. Следващият сингъл на Don Diablo е „Blow“. Парчето става голям клубен хит, но и успехите му в класациите са големи – дебютира в Top of The Pops.

Don Diablo прави музика и под псевдонима Divided. Така той издава синглите „Easy Lover“ и „The Music, The People“. И двата моментално превземат радио-класациите и стават често включвани в сетовете на DJ-и като Роби Ривера, Еди Амадор и Лий Кабрера.

През 2005 той е единственият холандки DJ номиниран в категорията „Най-добър електро-пънк артист“ на наградите Release Dance Awards 2005. Същата година печели и приза „Най-секси DJ“. Don Diablo е и един от посланиците и изявен активист в проекта Dance4Life – международна кампания за борба със СПИН. През същата година участва и във фотосесия за списанието „Starstyle Magazine“ заедно с други знаменитости (мъже) от Холандия – акцията е с цел подкрепа на благотворителната организация oneMen. Създава и музиката за наградите TMF Awards 2005 за няколко реклами на Nike.

Дискография 
 Don Diablo pres. Sellout Sessions pt. 1 (2005/2006)
 Don Diablo – 2Faced (2004)
 'Two days of chaos' (2003)
 'Impulz', mixed by Don Diablo (2002)
 'Storming' covermount M8 magazine (2002)
 'The sound of Don Diablo' (2002)
 Don Diablo pres. „The sound of Fear“ (2001)

Нидерландски диджеи
Нидерландски музикални продуценти